कर्क राशि वालों को उपलब्धि मिल सकती है, सिंह और कन्या राशि वालों की इनकम बढ़ने के योग बन रहे हैं
Aaj Ka Rashifal (Horoscope Today) | Daily Rashifal (2nd July 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 2 जुलाई, रविवार के ग्रह-नक्षत्र शुक्ल नाम का शुभ योग बना रहे हैं। जिससे मिथुन राशि वालों के लिए फायदे वाला दिन है। रुका हुआ पैसा मिलने के योग बनेंगे। कर्क राशि वालों को उपलब्धि मिल सकती है।
2 जुलाई, रविवार के ग्रह-नक्षत्र शुक्ल नाम का शुभ योग बना रहे हैं। जिससे मिथुन राशि वालों के लिए फायदे वाला दिन है। रुका हुआ पैसा मिलने के योग बनेंगे। कर्क राशि वालों को उपलब्धि मिल सकती है।
सिंह और कन्या राशि वालों की इनकम बढ़ सकती है। मकर राशि वालों की इनकम बेहतर होगी। मीन राशि वालों के लिए भी दिन अच्छा है। इनके अलावा बाकी राशियों के लिए सामान्य दिन रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- दिन सुखद रहेगा। बच्चों की जिद पूरी करने के लिए अतिरिक्त खर्च करना पड़ सकता है, लेकिन ऐसा करके आपको हार्दिक खुशी ही मिलेगी। साथ ही अपने व्यक्तिगत काम पूरा करने के लिए भी समय निकाल लेंगे। युवा वर्ग अपने भविष्य को लेकर प्रयत्नशील रहेंगे।
नेगेटिव- दूसरों के काम में हस्तक्षेप ना रखें, और ना ही बिन मांगे सलाह दे। आलस जैसी स्थिति हावी ना होने दें, वरना बनते हुए काम अधूरे रह जाएंगे। किसी पड़ोसी या बाहरी व्यक्ति के साथ कहासुनी हो सकती हैं। बेहतर होगा कि अपने काम से मतलब रखें।
व्यवसाय- बिजनेस की संबंधी गतिविधियां व्यवस्थित रहेंगी। अस्त-व्यस्त गतिविधियों में सुधार होगा, लेकिन ये भी ध्यान रखें कि कुछ लोग अपने स्वार्थ सिद्धि के लिए आपसे छल भी कर सकते हैं। आर्थिक स्थिति सामान्य ही रहेगी, इस समय किसी भी नए काम पर बिना सोचे-समझे निवेश ना करें।
लव- जीवनसाथी के साथ भविष्य संबंधी योजनाओं पर सकारात्मक वार्तालाप होगा। विवाहित जीवन खुशनुमा बना रहेगा। प्रेम संबंधों में एक दूसरे के प्रति विश्वास बना रहेगा।
स्वास्थ्य- पेट में कुछ इन्फेक्शन अथवा खानपान संबंधी दिक्कतें रहेंगी। बाहर के खाने-पीने की चीजों से परहेज करें।
भाग्यशाली रंग- हरा, भाग्यशाली अंक- 1
वृष - पॉजिटिव- आज का दिन कुछ मिले जुले परिणाम वाला रहेगा। सोच-समझकर कोई निर्णय लेने से आप बेहतर परिणाम हासिल करेंगे। पारिवारिक तथा सामाजिक स्तर पर आपके फैसलों की सराहना होगी। सांयकाल के समय मित्रों के साथ किसी मांगलिक समारोह में शामिल होने का भी मौका मिलेगा।
नेगेटिव- वार्तालाप करते समय ध्यान रखें, किसी मित्र के साथ तनाव जैसी स्थिति भी बन सकती हैं। विद्यार्थियों तथा युवाओं को अपने भविष्य के प्रति और अधिक मेहनत करने की जरूरत है। कोई नकारात्मक खबर मिलने से मन कुछ परेशान भी रहेगा। किसी को भी बिन मांगे सलाह देने से परहेज रखें।
व्यवसाय- बिजनेस के काम समय पर पूरे हो जाएंगे, लेकिन निवेश संबंधित फैसला बहुत सावधानी से लेने की जरूरत है। किसी भी काम में मदद और कर्मचारियों की सलाह पर भी ध्यान दें। उनके अनुभव आपके लिए फायदेमंद साबित होंगे। पब्लिक रिलेशन से लाभ होगा।
लव- वैवाहिक संबंधों में और उचित सामंजस्य और प्रेम बना रहेगा। प्रेम संबंधों में एक दूसरे की भावनाओं का सम्मान करना जरूरी है।
स्वास्थ्य- ज्यादा तनाव और चिंता लेना सेहत को प्रभावित कर सकता है। आत्म अवलोकन करें तथा अपने स्वास्थ्य के प्रति भी सजग रहें।
भाग्यशाली रंग- लाल, भाग्यशाली अंक- 7
मिथुन - पॉजिटिव- लाभ की दृष्टि से समय अनुकूल है। निवेश जैसी गतिविधियों से लाभ होगा। विवाह योग्य संतान के लिए कोई अच्छा रिश्ता भी आ सकता है। आज जो भी गतिविधि हाथ में लेंगे, उसमें निश्चित रूप से कामयाबी मिलेगी। आपकी कोई मन मुताबिक इच्छा भी पूरी होगी।
नेगेटिव- बढ़ते खर्चों पर समय रहते काबू करना जरूरी है। साथ ही खुद को साबित करने के लिए कुछ प्रयास भी करने होंगे। अपनी गतिविधियों की गोपनीयता बनाकर रखें। कोई भी आवाजाही करते समय अपने सामान का ध्यान रखें। विद्यार्थी मौज मस्ती में पड़कर पढ़ाई से समझौता ना करें।
व्यवसाय- व्यवसायिक दृष्टि से समय अनुकूल है। फंसा हुआ पैसा तकाजा करने पर वापस मिल जाएगा और अन्य व्यवसायियों के साथ भी संबंध मधुर होंगे। किसी नए काम की शुरुआत को लेकर आपका सपना जल्दी ही साकार होने वाला है। प्रयास करने पर कोई खास डील संपन्न हो सकती है।
लव- परिवार जनों के साथ मनोरंजन तथा डिनर आदि के लिए व्यतीत करना आपसी संबंधों को मधुर बनाएगा। प्रेम संबंधों में मधुरता बढ़ेगी।
स्वास्थ्य- गर्मी और पसीने से एलर्जी जैसी समस्या हो सकती हैं। आयुर्वेदिक इलाज इसका उचित उपाय है।
भाग्यशाली रंग- आसमानी, भाग्यशाली अंक- 8
कर्क - पॉजिटिव- आज दिन का अधिकतर समय दोस्तों के साथ मेल मुलाकात में ही व्यतीत हो जाएगा। आय का कोई रुका हुआ स्त्रोत भी शुरू हो सकता है। अगर घर के मरम्मत या सुधार संबंधी योजना बन रही है, वास्तु सम्मत नियमों का भी पालन करें। सन्तान की किसी गतिविधि को लेकर मन में संतुष्टि रहेगी।
नेगेटिव- इस बात का भी ध्यान रखें कि मेहनत करने पर ही भाग्य आपको सहयोग करेगा। अनावश्यक खर्चे आपको कुछ चिंतित कर सकते हैं। इन पर कटौती करना जरूरी है। ससुराल पक्ष के साथ संबंधों को मधुर बनाए रखने में आपका योगदान जरूरी है। छोटी-मोटी नकारात्मक बातों को नजरअंदाज ही रखें।
व्यवसाय- कारोबारी गतिविधियों में किसी समस्या का समाधान करने में खास व्यक्ति के मदद मिलेगी। खासतौर से ग्लैमर, कला, सौंदर्य प्रसाधन आदि जैसे व्यवसाय में मन मुताबिक उपलब्धि मिलेगी। विदेश संबंधी कारोबार में कोई विशेष प्रयोजन हल हो सकता है।
लव- परिवार वालों के साथ कोई मनोरंजक, डिनर आदि प्रोग्राम बनेंगे। प्रेमी-प्रेमिका को भी मुलाकात के अवसर मिलेंगे।
स्वास्थ्य- स्वास्थ्य संबंधी कोई पुरानी समस्याएं उभर सकती हैं और एसिडिटी और छाती में जलन जैसी दिक्कत रहेगी। ज्यादा गरिष्ठ और तली-भुनी चीजों का सेवन ना करें।
भाग्यशाली रंग- बादामी, भाग्यशाली अंक- 4
सिंह - पॉजिटिव- पारिवारिक तथा सामाजिक गतिविधियों में आपके उत्तम योगदान की वजह से सर्वश्रेष्ठ साबित होंगे। घर में मांगलिक कार्य संबंधी योजनाएं बनेंगी। परिवारजनों के साथ ऑनलाइन शॉपिंग और मौज मस्ती में भी व्यतीत होगा। युवाओं को किसी अनुभवी के सानिध्य में कई तरह की जानकारियां सीखने को मिलेंगी।
नेगेटिव- व्यर्थ के विवादों से दूर रहे तथा कहीं भी वार्तालाप करते समय संयमित व्यवहार रखें। थोड़ी सी सावधानी आपकी तरक्की में सहायक रहेगी। जल्दबाजी तथा भावुकता में कोई भी निर्णय ना लें। इससे कोई गलती होने की आशंका है।
व्यवसाय- कारोबार में अत्यधिक काम का दबाव आपको थका सकता है, इसलिए सर्वप्रथम अपने महत्वपूर्ण कार्यों पर ही ध्यान दें। कोई रुका हुआ कार्य शुरू होने से आय की स्थिति बढ़ेगी और आर्थिक परेशानियां भी दूर हो जाएंगी। कोई नया काम शुरू करने की योजना है, तो अभी उस पर और अधिक विचार विमर्श की जरूरत है।
लव- वैवाहिक संबंधों में व्यक्तिगत बातों को लेकर कुछ मनमुटाव की स्थिति बन सकती हैं, ध्यान रखें कि घर की व्यवस्था प्रभावित ना हो। विवाहेत्तर प्रेम संबंधों से भी दूर रहें।
स्वास्थ्य- बदलते मौसम से अपना बचाव रखना जरूरी है। अपनी दिनचर्या और खान-पान संबंधी गतिविधियों के प्रति लापरवाही करना बिल्कुल भी उचित नहीं है।
भाग्यशाली रंग- नीला, भाग्यशाली अंक- 6
कन्या - पॉजिटिव- आज किसी अनुभवी के मार्गदर्शन से कोई पारिवारिक समस्या हल होगी, जिससे काफी रिलैक्स महसूस करेंगे। घर में कोई धार्मिक गतिविधि की योजना बनने से भी सकारात्मकता रहेगी। उचित मेहनत करने से आय की स्थिति में भी सुधार आएगा। सांयकाल किसी धार्मिक कार्यक्रम में जाने का भी प्रोग्राम बन सकता है।
नेगेटिव- बेवजह के वाद-विवाद से दूर रहे वरना इस वजह से आपकी भी मानहानि संभव है। किसी की मदद करने से पहले अपने सामर्थ्य का भी ध्यान रखें। युवाओं को दोस्तों की वजह से अपने कार्यों में कुछ व्यवधान आ सकते हैं, इसलिए दूसरों से सलाह की अपेक्षा रखें बिना अपने कार्यों को खुद ही व्यवस्थित करें।
व्यवसाय- कारोबार में कोई बाधा दूर होने से कॉन्फिडेंस बढ़ेगा तथा उच्चाधिकारियों का भी सहयोग मिलना शुरू हो जाएगा। कई मामलों में तो अल्प प्रयासों से ही अच्छी सफलता मिल जाएगी और इनकम में भी बढ़ोतरी दिखेगी। सिर्फ बाहरी अफवाहों पर ध्यान न देकर अपने कार्यों में ही व्यस्त रहें।
लव- पति-पत्नी के आपसी सामंजस्य में मधुरता बनाकर रखने से घर में माहौल खुशनुमा बना रहेगा। प्रेम संबंधों में कुछ दिक्कतें आ सकती हैं।
स्वास्थ्य- वर्तमान मौसम की वजह से स्वास्थ्य कुछ नरम रहेगा। थोड़ी सी सावधानी बरतना आपको शांति प्रदान करेगा और मानसिक रुप से स्वस्थ रखेगा।
भाग्यशाली रंग- ऑरेंज, भाग्यशाली अंक- 8
तुला - पॉजिटिव- तुला राशि वालों के लिए आज का दिन बढ़िया व्यतीत होने वाला है। हर काम के प्रति की गई मेहनत के कुछ परिणाम मिलेंगे तथा लोकप्रियता भी बढ़ेगी। आर्थिक स्थिति को बेहतर बनाने के लिए चल रहे प्रयास पूर्णतः की ओर अग्रसर होंगे। किसी जरूरतमंद व्यक्ति की समस्या को सुलझाने में आपका योगदान रहेगा।
नेगेटिव- भाई-बहनों से व्यक्तिगत कारणों को लेकर तनाव हो सकता है। फाइनेंस संबंधी कार्यों में रुकावटें आने से घबराए नहीं, क्योंकि उचित समय समय आने पर अपने आप ही काम बनते जाएंगे। गुस्से और आवेश में आकर परिस्थितियां और अधिक बिगड़ सकती हैं, इसलिए समझदारी और शांति से दिनचर्या व्यवस्थित रखें।
व्यवसाय- बिजनेस में चल रही चुनौतियों से बाहर निकलने में किसी का मार्गदर्शन मिलेगा। रणनीति बनाकर अपने कामों को अंजाम देने से व्यवस्था सुधरेंगी। इंपोर्ट-एक्सपोर्ट संबंधी बिजनेस में तेजी आएगी। इनकम बेहतर होगी। किसी कर्मचारी की वजह से कुछ दिक्कतें भी खड़ी हो सकती हैं।
लव- घर में सुख-शांति रहेगी। पार्टी अथवा समारोह संबंधी प्रोग्राम भी बनेंगे। प्रेम संबंधों में मधुरता बनी रहेगी।
स्वास्थ्य- सभी गतिविधियों के साथ-साथ अपने स्वास्थ्य का ध्यान रखना भी जरूरी है। वर्तमान मौसम से अपना बचाव रखें तथा उचित आहार भी ले।
भाग्यशाली रंग- पीला, भाग्यशाली अंक- 5
वृश्चिक - पॉजिटिव- ज्यादा काम के कारण होने वाले तनाव से राहत मिलेगी। आप अपने रूचि पूर्ण कार्यों में भी समय दे पाएंगे। युवा वर्ग अपने किसी प्रोजेक्ट को लेकर व्यस्त रहेंगे और बेहतरीन तरीके से उन्हें क्रियान्वित भी कर लेंगे। कुछ समय धार्मिक और आध्यात्मिक गतिविधियों व्यतीत करने से मानसिक सुकून बना रहेगा।
नेगेटिव- पारिवारिक तथा व्यक्तिगत जरूरतों को लेकर खर्चों की अधिकता रहेगी। दूसरों के मामले में हस्तक्षेप ना करें और राजनैतिक गतिविधियों से भी दूरी बनाकर रखें। इस समय मानहानि होने जैसी स्थिति बन रही है। विद्यार्थी मौजमस्ती में पड़कर अपनी पढ़ाई से खिलवाड़ ना करे।
व्यवसाय- कारोबार में व्यवस्था बनाए रखने में बहुत मेहनत करनी पड़ेगी, परंतु आपको इसके अच्छे नतीजे भी मिलेंगे। विदेशी बिजनेस में बेहतरीन संबंध बनेंगे, इसलिए इसमें पूरी तरह फोकस रहें। साझेदारी के बिजनेस में हिसाब-किताब संबंधी कामों में पारदर्शिता रखें।
लव- बच्चों तथा परिवारजनों के साथ कुछ समय व्यतीत करने से तनाव दूर होगा। और मन प्रफुल्लित रहेगा। रिलेशनशिप और अधिक रोमांटिक होगी।
स्वास्थ्य- एलर्जी और बदलते मौसम जनित परेशानी महसूस होगी। इस समय हाइजीनिक रहना बहुत जरूरी है। साथ ही पॉल्यूशन से अपना बचाव रखें।
भाग्यशाली रंग- केसरिया, भाग्यशाली अंक- 8
धनु - पॉजिटिव- आपका योजनाबद्ध तरीके से अपने विचारों और कार्यों को व्यवस्थित रखना अपने लक्ष्य को साधने में सहायक रहेगा। आप अपनी बौद्धिक क्षमता के बल पर कुछ ऐसे सकारात्मक परिणाम हासिल करेंगे, जिस से संबंधियों के बीच और घर परिवार में मान सम्मान बढ़ेगा।
नेगेटिव- कहीं भी कम्युनिकेशन करते समय बहस में पड़ना आपकी मानहानि का कारण बन सकता है। किसी भी तरह के अनिर्णय की स्थिति में घर के वरिष्ठ सदस्य से सलाह और मार्गदर्शन जरूर लें। विद्यार्थियों का अपने पढ़ाई के प्रति लापरवाही करना उचित नहीं है। क्योंकि इस समय की गई मेहनत आपके भविष्य को बनाने में सहायक रहेगी।
व्यवसाय- कारोबार में उतार-चढ़ाव जैसी स्थिति रहेगी। अपने व्यवसायिक संपर्क सूत्रों को और मजबूत करने पर ध्यान दें। रियल स्टेट से जुड़े लोगों की अच्छी डील होने की संभावना है। कमीशन संबंधी कार्य करने वालों को अपना टारगेट हासिल करने में कुछ व्यवधान रहेंगे।
लव- दांपत्य जीवन में पारिवारिक मामलों को लेकर कुछ तनाव रह सकता है। प्रेम संबंधों में भी एक दूसरे को समय ना देने की वजह से कुछ गलतफहमियां आ सकती हैं।
स्वास्थ्य- विचारों में सकारात्मकता बनाकर रखें तथा गुस्सा और आवेश जैसी कमियों को दूर करें। स्वस्थ रहने के लिए मानसिक रूप से भी स्वस्थ होना जरूरी है।
भाग्यशाली रंग- गुलाबी, भाग्यशाली अंक- 3
मकर - पॉजिटिव- आज कुछ विशेष कार्य करने की योजना बनाएंगे और उस पर कार्य भी शुरू हो जाएगा। कोई फाइनेंस संबंधी गतिविधि चल रही है, तो उसे कार्य रूप देने का अनुकूल समय है। प्रॉपर्टी अथवा वाहन खरीदने की योजना है तो समय अनुकूल है। धर्म-कर्म संबंधी मामलों में भी आपका रुझान रहेगा।
नेगेटिव- ध्यान रखें कि निकट संबंधी ही आपके खिलाफ कोई अफवाह फैला सकता है। इसलिए किसी पर भी आंख मूंदकर विश्वास ना करें। विद्यार्थियों को अपने लक्ष्य के प्रति ज्यादा मेहनत करने की जरूरत है। ज्यादा लोकप्रियता पाने की चाहत में ज्यादा दिखावा करने और खर्चा करने से परहेज करें।
व्यवसाय- इनकम बेहतर होगी। कामकाज को लेकर की गई कोई नजदीकी यात्रा संबंधी प्रोग्राम बनेगा और यह यात्रा आपके लिए फायदेमंद साबित होंगी। युवा लोग अपने प्रोजेक्ट और जल्दी से जल्दी पूरा करने की कोशिश करें। आपके प्रयासों के बेहतर परिणाम मिलने वाले हैं
लव- परिवार जनों के बीच खुशी भरा माहौल रहेगा। परंतु प्रेम संबंधों की वजह से अपने व्यक्तिगत कार्य को अधूरा ना छोड़े।
स्वास्थ्य- मौसमी बीमारियों से अपना बचाव करते रहना है। कमर और पेट में दर्द रह सकता है। सुव्यवस्थित व्यवस्थित दिनचर्या रखें।
भाग्यशाली रंग- बादामी, भाग्यशाली अंक- 9
कुंभ - पॉजिटिव- आप अपने व्यक्तित्व को और अधिक बेहतर बनाने के लिए प्रयासरत रहेंगे, साथ ही घर परिवार की जरूरतों के प्रति भी जागरूक रहेंगे। किसी विशिष्ट व्यक्ति के साथ खास मुद्दे पर विचार विमर्श भी होगा। सामाजिक तथा सोसाइटी संबंधी गतिविधियों में आपका योगदान तारीफ के काबिल रहेगा।
नेगेटिव- किसी मित्र अथवा संबंधी के साथ गलतफहमी की वजह से विवाद हो सकता है। आवेश में आने के बजाय धैर्य और शांति से समाधान निकालें। संतान से संबंधित कोई उम्मीद पूरी ना होने की वजह से भी मन व्यथित रह सकता है। कहीं भी निवेश करने से पहले उससे संबंधित उचित जानकारी अवश्य ले।
व्यवसाय- पार्टनरशिप संबंधी बिजनेस में इंप्रूवमेंट लाने के लिए पारदर्शिता रखें। मौजूदा बिजनेस में नए काम संबंधित योजना बन रही है तो अभी उस पर किसी भी तरह की कार्यवाही ना करें। किसी कर्मचारी की नकारात्मक गतिविधि से माहौल कुछ तनाव जैसा रह सकता है।
लव- दांपत्य जीवन सुखद रहेगा। दोस्तों के साथ गेट-टुगेदर संबंधी प्रोग्राम बनेगा। एक्स्ट्रा मैरिटल अफेयर से अपमानजनक स्थिति भी बन सकती हैं।
स्वास्थ्य- स्वास्थ्य उत्तम रहेगा। परंतु वर्तमान वातावरण से अपना बचाव रखना जरूरी है। महिलाएं स्वास्थ्य के प्रति जागरूक रहें।
भाग्यशाली रंग- जामुनी, भाग्यशाली अंक- 3
मीन - पॉजिटिव- सफलता वाला समय है। जितनी मेहनत करेंगे, उतने परिणाम भी हासिल होंगे। युवा लोग अपना ध्यान फालतू की गतिविधियों से हटाकर अपने कार्यों पर ही केंद्रित रखें, कोई खास कार्य आज बन सकता है। प्रॉपर्टी संबंधी कोई दिक्कत आ रही है तो किसी प्रभावशाली व्यक्ति की मदद से आज समाधान मिल सकता है।
नेगेटिव- लेन-देन के मामलों को लेकर कुछ समस्या रहेगी। कभी-कभी आपका मन छोटी-छोटी बातों को लेकर विचलित हो सकता है। अपनी मनो स्थिति पर नियंत्रण रखें। सुकून पाने के लिए कुछ समय अपने रुचि संबंधी कार्यों के लिए भी अवश्य निकालें। कोई भी यात्रा करना नुकसानदायक रहेगा।
व्यवसाय- कारोबारी गतिविधियों को लेकर दिनभर व्यवसायिक व्यस्तता रहेगी। आर्थिक समस्या का समाधान मिलेगा। कोई पार्टनरशिप करने की सोच रहे हैं, तो उसे तुरंत क्रियान्वित करें। इंपोर्ट-एक्सपोर्ट संबंधी व्यवसाय कर रहे लोगों के लिए भी महत्वपूर्ण उपलब्धियां बन रही हैं।
लव- घर तथा व्यवसाय दोनों जगह उचित सामंजस्य बना रहेगा। लव लाइफ में आपसी सामंजस्य के अभाव के वजह से तनाव बना रहेगा।
स्वास्थ्य- गैस और एसिडिटी की समस्या परेशान करेंगी। असंतुलित खानपान की वजह से पेट खराब रह सकता है। मानसिक सुकून पाने के लिए योगा, व्यायाम को अपनी दिनचर्या का हिस्सा बनाएं।
भाग्यशाली रंग- नारंगी, भाग्यशाली अंक- 8